Agnes Akiror

Agnes Akiror Egunyu (yazaalibwa nga 28 ogwomusanvu 1968), amanyikiddwa nga Agnes Akiror, munnayuganda, munnabyabufuzi. Ye minisita omubeezi akola ku nsonga z'e Teso ku kabineti y'eggwanga. Yalondebwa mu kifo ekyo nga 6 ogwomukaaga 2016. Nga tannatuuka ku ekyo, okuva nga 27 Ogwokutaano 2011 okutuuka nga 6 Ogwomukaaga, yali akola nga minisita omubeezi Ow'ebyobulambuzi. Yadda mu bigere bya Serapio Rukundo, eyaggyibwa ku kabineti. Mu nkyukakyuka ezakolebwa mu kabineti nga 1 Ogwokusatu 2015, yasigaza ekifo kye kye yalina. Olw'okubeera minisita ku lukiiko lw'eggwanga, kimuwa enkizo okubeera omubaka wa Palamenti.
Category:Articles with hCards
 Obuvo n'okusoma kwe 
Akiror yazaalibwa mu disitulikiti y'e Kumi nga 28 Ogwomusanvu 1968. Oluvannyuma lw'okusoma pulayimale mu ssomero ly'ekitundu, yegatta ku Ngora High School mu Ngora, gye yamalira mu 1984. Siniya eyoomukaaga, yagimalira ku Mende Kalema Memorial Senior Secondary School erisangibwa mu disitulikiti y'e Wakiso mu 1988. Yasomera ku ttendekero lya International Institute of Business and Media Studies okutuuka mu 2000 oluvannyuma lw'okutikkibwa Dipulooma mu by'embalirira. Yagenda ku Uganda Martyrs University okuva mu 2006 okutuuka mu 2010 gye yatikkirwa ddiguli mu Demokulaasiya n'ebyenkulaakulana. Era alina ebbaluwa mu nkulaakulanya y'abantu gye yafuna okuva mu ttendekero lya Negev e Yisilayiri mu 2008.

 Emulimu 
Okuva mu 1988 okutuuka mu 1989 yaweereza nga omumyuka w'omubalirizi w'ebitabo mu kibiina kya Oya Rural Development Association. Okuva mu 2000 okutuuka mu 2005, yali akulira ekitongole ekyawano ekitali kya gavumenti ekya Eyalama. Yakolako nga omubaka wa Palamenti akiikirira abakyala mu disitulikiti y'e Kumi okuva mu kibiina ky'ebyobufuzi ekya Forum for Democratic Change. Wabula mu 2010 yava mu kibiina kya FDC era bwatyo n'afiirwa ekifo kye mu Palamenti. Nga 6 Ogwomukaaga 2016 yafuulibwa minisita omubeezi akola ku nsonga z'e Teso.

 Ebirala eby'okufaako 
Agnes Akiror si mufumbo. Akkiririza mu ddiini ey'Obukatuliki.

 Laba ne 

 Kabinenti ya Uganda
 Palamenti ya Uganda
 Gavumenti ya Uganda
 Kumi
 Olukalala lw'ababaka ba Palamenti ya Uganda ey'ekkumi

 Ebijuliziddwa 

Ebijuliziddwa wabweru wa Wikipedia
Olukalala lwa baminisita ba kabineti olujudde, Ogwokutaano 2011
Website of the Parliament of Uganda